ΨΥΧΟΛΟΓΙΑ ΤΗΣ ΑΠΟΚΑΤΑΣΤΑΣΗΣ

ΜΑΘΗΜΑ 3

 Ψυχική Υγεία – Ψυχική Διαταραχή

 Ψυχικές καταστάσεις – Ύπαρξη

* Ψυχική ευεξία, ψυχική ενόχληση – ψυχική οδύνη, ψυχικές διαταραχές.
* Ψυχική ευεξία: κάλυψη αναγκών, ποιότητα ζωής. Ισορροπία, ηρεμία, γαλήνη, επίγνωση προσωπικής και κοινωνικής κατάστασης, περιέργεια και πνεύμα πρωτοβουλίας.
* Ψυχική ενόχληση: Κατάσταση οδύνης σε σχέση με δυσκολίες της ζωής (δουλειά, σχέσεις κ.λ.π.). Ένταση, απογοήτευση, επιθετικότητα, λύπη (χωρίς σύμπτωμα).
* Ψυχική διαταραχή: Κατάσταση ενόχλησης ή οδύνης σε σχέση με προβλήματα χωρίς τη δυνατότητα αντιμετώπισης με επιτυχία. Συνεχόμενη κατάσταση με συνοδεία νοητικών διαταραχών ή διαταραχών συμπεριφοράς. Κλινική κατάσταση με συμπτώματα: εμμονές, παραλήρημα, ψευδαισθήσεις. Προσωρινή ή χρόνια. Χρόνια ψυχική διαταραχή: Oι νοητικές διαταραχές ή διαταραχές συμπεριφοράς διαρκούν πολύ. Παγίωση της διαταραχής στην περίπτωση μη φροντίδας ή μη κατάλληλης φροντίδας.

Παράγοντες για τις ψυχικές διαταραχές

Πολυπαραγοντικό ζήτημα:

* Bιολογικοί παράγοντες – οργανικές καταστάσεις του ατόμου (κληρονομικές ή επίκτητες).
* Ψυχολογικοί παράγοντες – το σύνολο της προσωπικότητας του ατόμου, η προσωπική του ιστορία, ο τρόπος επεξεργασίας και αφομίωσης των εμπειριών του, ο τρόπος που δημιουργεί σχέσεις με τους άλλους.
* Κοινωνικοί – οικονομικοί παράγοντες – επιμέρους συνθήκες κοινωνικών ρόλων του ατόμου: Εισόδημα, εργασία, μορφωτικό επίπεδο, είδος ανθρώπων που συναναστρεφόμαστε.
* Οικολογικοί παράγοντες – οι τρόποι με τους οποίους το άτομο ζει στο χώρο του. Φυσικός χώρος (σπίτι, τόπος που εργάζεται, πόλη), πολιτισμικός χώρος (πνευματικά ερεθίσματα, κανόνες, αξίες, πρότυπα), χώρος διαπροσωπικών σχέσεων (απομόνωση, υπερβολή στην ανάληψη ευθυνών ή αντίθετα ύπαρξη προστατευτικού και υποστηρικτικού κοινωνικά περίγυρου, φτωχές ή μικρής σημασίας σχέσεις).
* Υγειονομικοί παράγοντες – δυνατότητες χρησιμοποίησης ικανοποιητικών, προσιτών και αποτελεσματικών υπηρεσιών ενημέρωσης, περίθαλψης και θεραπείας.

Επιβαρυντικοί για την ψυχική υγεία: τόσο η έλλειψη δυνατοτήτων φροντίδας, όσο και η προσφορά λανθασμένων δυνατοτήτων (μη ελεγχόμενες μορφές θεραπείας, διάδοση ψυχοφαρμάκων, εγκλεισμός σε ψυχιατρείο κ.λ.π.).

Προστατευτικοί παράγοντες – εμπόδιο από την ενόχληση στη διαταραχή.

Παράγοντες κινδύνου – όταν δεν πληρούνται ικανοποιητικά, μπορούν να μας καταβάλλουν και να μας δημιουργήσουν δυσκολίες.